Елин Пелин
Лош предвестник

chitanka.info

Вятър хладен пак лудее,

зима предвещава той —

ту заплаче, ту запее,

ту надава страшен вой.

„Ветре, иди надалече,

над пустинното море —

тук орачът още, още

нивите оре!

Още хвърля семе чисто

със надежда във гърди,

с вяра в слънцето лъчисто…

Ветре, милостив бъди!“

Вятър хладен пак лудее,

зима предвещава той —

ту заплаче, ту запее,

ту надава страшен вой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.